– Пакуль у новым кароўніку, разлічаным на 305 галоў, размясцілі 160. Запаўненне новых “кватэр” ідзе паэтапна – прыкладна па тры дзясяткі рагуль штодзень, – тлумачыць намеснік дырэктара ААТ “Дэмбрава” Юрый Аляксеевіч Сакута. – Перавагі новай вытворчасці ўвачавідкі. Механізаваны ўсе тэхналагічныя працэсы. Палепшыліся ўмовы ўтрымання жывёлы. Зманціравана сучаснае даільнае абсталяванне. Прадугледжана ўсё, каб атрымліваць малако высокай якасці. Зручна і з камфортам будзе працавацца і спецыялістам, і аператарам.